Það var skemmtileg heimsókn sem nemendur skólans fóru í miðvikudaginn 4. desember þegar haldið var á Sólheima og kveikt á jólatrénu þar í Grænu könnunni og dansað í kringum jólatréð . Áður en það gerðist sungu nemendur lög úr Ronju Ræningjadóttir , ásamt nokkrum jólalögum með kór Sólheima fyrir gesti . Þrír hressir jólasveinar mættu á staðinn og öllum var boðið upp á heitt kakó , piparkökur og annað góðgæti . Einstaklega góð og skemmtileg heimsókn þar sem meðfylgjandi myndir voru teknar . Nemendur Kerhólsskóla sungu nokkur lög fyrir heimilismenn á Sólheimum úr Ronju Ræningjadóttir , leikritinu , sem var sýnt á árshátíðinni 21. nóvember síðastliðinn . Halli Valli eins og hann er alltaf kallaður stjórnaði söngnum og spilaði á gítarinn af sinni alkunnu snilld . Þeir Hurðaskellir , Stúfur og Stekkjarstaur mættu á skemmtunina og dönsuðu í kringum jólatréð með fólkinu . Þeir sögðust eiga heima í Esjunni . Öllum var boðið upp á heitt kakó með rjóma til að skola niður með piparkökunum og öðru góðgæti , sem var í boði . Unglingarnir notuðu tækifærið og skáluðu í kakóinu frá Sólheimum . Lea og Þorbjörg Ásta ( Bobby ) voru ánægðar með heimsóknina á Sólheima en þær búa báðar á staðnum . Stúfur að kveðja áður en hann hélt upp í fjall heim til sín . Fyrir hönd Kerhólsskóla Veiga og Magnús Hlynur